tomron87/hebrew-wikipedia-sentences-corpus huggingface dataset:
במאי 2009, בעודו חייל, החל את העבודה על אלבום הבכורה שלו, הנושא את שמו (חן אהרוני), שהופק על ידי ניצן קייקוב, ואף החל להוציא לאור סינגלים מתוכו כמו "ברחוב", "כל מה שרציתי", ו"נשימה" עם הדוגמנית אסתי גינזבורג שעברו פלייליסטים בתחנות גדולות כמו גלגלצ, רשת ג ותחנות רדיו נוספות.
באותה שנה כיכב אהרוני ברשימת 100 הכוכבים החמים של ישראל של השבועון "ראש1" מבית "ידיעות אחרונות" ומוקם בין 20 הגדולים שנה שנייה ברציפות.
ב-22 ביוני 2011 סיים אהרוני את שירותו בצה"ל.
ב-23 בדצמבר 2010 הוציא לאור את אלבום הבכורה שלו, "חן אהרוני".
השיר "נשימה" מהאלבום, אותו שר אהרוני בדואט עם הדוגמנית אסתי גינזבורג, זכה להצלחה והגיע לצמרות מצעדי הפזמונים והמצעדים השנתיים.
בגיליון ראש השנה של השבועון "פנאי פלוס" מבית "ידיעות אחרונות", שיצא ב-29 בספטמבר 2011, נבחר האלבום "חן אהרוני" לאחד מעשרת האלבומים הטובים ביותר שיצאו בשנה העברית החולפת, לצד שמות כמו דודו טסה, ברי סחרוף ונועם רותם.
ב-2010 הנחה את טקס פרסי KCA של ערוץ ניקולדיאון בישראל לצד ליטל רוזנצוייג.
בתחילת שנת 2011 השתתף בתחרות הקדם-אירוויזיון עם השיר "אור" אותו כתב סהר חגי והלחין/הפיק ניצן קייקוב.
השיר זכה במקום הרביעי, ואילו במקום הראשון זכתה הזמרת דנה אינטרנשיונל עם השיר "דינג דונג".
דנה אינטרנשיונל ייצגה את ישראל באירוויזיון 2011, שנערך בגרמניה.
בעקבות השתתפותו בקדם ואהדת מעריצי התחרות לשירו "אור" הוזמן אהרוני לסיבובי הופעות ברחבי אירופה באירועי אירוויזיון והפך לאחד האמנים הישראלים האהובים על חובבי התחרות.
באוקטובר 2012 הוציא אהרוני לאור את אלבומו השני ("נוסע רחוק") ופתח את סיבוב ההופעות החדש הקרוי על שם האלבום.
מתוך "נוסע רחוק" יצאו לאור הסינגלים: 'הולך לשם', 'משהו חסר', שיר הנושא 'נוסע רחוק', "חמש דקות" שכתב, הלחין והפיק ג'וני גולדשטיין מהרכב המצליח TYP ו'מאמי', חידוש לאופרת הרוק שבוצע במקור על ידי ארנון צדוק.
השיר צעד 4 שבועות במקום הראשון במצעד של המדינה - המצעד הרשמי של ynet, רדיו תל אביב והתחנות האזוריות.
על האלבום עבד אהרוני עם יוצרים ומפיקים מוכרים ומוצלחים כגון ניצן קייקוב, ג'וני גולדשטיין, אורי אבני, אייל שחר, סהר חגי, מיטל דה רזון ועוד.
המופע והאלבום קיבלו ביקורות חיוביות.
באפריל 2012, הוציא אהרוני את השיר "שב בשקט ילד" במסגרת הפרויקט "הקול עוד נשאר" בשיתוף עם רשת ג' ומשרד ההסברה והתפוצות לזיכרון השואה.
במאי 2012, נבחר להנחות את התכנית שמלווה את עונת העשור של כוכב נולד באתר מאקו שליוותה את העונה מאחורי הקלעים עד הגמר הגדול.
בספטמבר 2014 חזר שיר הנושא "נוסע רחוק" לכותרות כשארגון פרו-ישראלי מאירלנד, אירים למען ישראל, החליט לעשות מעשה ולהכניס אותו למצעד השירים האירי לאחר שנשמעו קריאות לחרם תרבותי על ישראל בעקבות מבצע צוק איתן - השיר טיפס עד למקום ה-14 במצעד האייטונס הרשמי באירלנד.
במהלך 2013 נבחן אהרוני לעונתה העשירית של תוכנית הכישרונות "אקס פקטור" בגרסתה הבריטית.
מתוך 100 אלף נבחנים עבר אהרוני שלושה אודישנים מול מפיקי התוכנית ואחריהם הגיע לאודישן הראשון מול השופטים ניקול שרזינגר, גרי בארלו, שרון אוסבורן ולואי וולש.
אהרוני ביצע את "I Knew You Were Trouble" של הזמרת האמריקאית טיילור סוויפט ועבר פה אחד לשלב הבא.
במחנה האימונים נחשפו המנטורים של הקבוצות.
לואי וולש קיבל את הבנים, ואהרוני הודח לפני שלב בתי השופטים.
במהלך האודישנים מאט ריצ'רדסון מנחה התוכנית המלווה ה"אקסטרה פקטור" לבש חולצה בה נכתב "I LOVE CHEN" והרעיף את אהבתו על חן וציין כי הוא מעריץ אותו עוד לפני שנבחן לאקס פקטור בריטניה.
כשחזר לישראל באוקטובר 2013 נבחר אהרוני להנחות את הגרסה הישראלית ל"אקסטרה פקטור", "מבזק ה-X", עבור זכיינית "רשת" של ערוץ 2. התוכנית מביאה למסך את המתרחש מאחורי הקלעים של "אקס פקטור" ומסקרת את ההתפתחויות בתוכנית.
מיני-אלבום בינלאומי ושירים חדשים (2014–2016)
ב-14 באוקטובר 2013 הוציא אהרוני לאור להורדה מוקדמת באייטונס את הסינגל הראשון שלו מתוך המיני-אלבום הבינלאומי שלו שנקרא "Crazy" והגיע למקום ה-4 במצעד השירים בחנות הישראלית.
ב-21 באוקטובר 2013 השיר יצא רשמית לתחנות הרדיו.
ב-8 ביולי 2014 הועלה להורדה באייטונס השיר השני, "Love Suicide", אותו הלחין אהרוני יחד עם רובי פאייר שגם הפיק למילים של דולב רם.
השיר הגיע למקום הראשון במצעד ההורדות באייטונס תוך 12 שעות בלבד ושמר על מקומו לאורך השבוע.
עם פריצת מבצע צוק איתן נדחתה יציאתו הרשמית של השיר לתחנות הרדיו וב-9 באוגוסט השיר עלה בבכורה באתר MAKO וכשבועיים לאחר מכן נכנס לרשימת ההשמעה של MTV ישראל.
בשנים שבאו אחרי הוציא אהרוני 3 סינגלים שלא נכללו באלבום חדש.
ביוני 2015 הוא הוציא לתחנות הרדיו את השיר "זרים" אותו כתב והלחין להפקה של ניצן קייקוב.
בראיון שנתן ל-ynet עם יציאת השיר סיפר שהחשיפה שההשתתפות שלו באקס פקטור קיבלה בארץ הבהילה אותו ושהוא טופל בכדורים נוגדי דיכאון "נורא נבהלתי מהעוצמה של זה.
פתאום אתה צריך להילחם בשיניים.
זו הייתה שנת שבירה, אפילו סוג של התעייפות".
בדצמבר 2015 הוציא את השיר "נותנת לי בית", שכתב והלחין יחד עם סהר חגי והפיקו חן יעקובסון וגיא בן חמו.
השיר הגיע למקום ה-2 ברשימת ההשמעות השבועיות לפי מדיה פורסט.
הקליפ שודר בכל תחנות הטלוויזיה והפך לויראלי באפליקציית מיוזיקלי.
ב-5 בדצמבר 2016 שיתף פעולה עם די-גיי אונלי (גיל ויין).
השניים שחררו את השיר "אין לי יום" אותו כתב הלחין והפיק ווין.
במאי 2017 פרסם אהרוני את השיר "אהבה בלב" אותו כתב והלחין אהרוני יחד עם ניצן קייקוב שהפיק מוזיקלית.
השיר והקליפ זכו להצלחה עם מעל למיליון וחצי צפיות והשמעות רבות.
בספטמבר 2017, בגיל 27, אהרוני התמודד בעונה החמישית של התוכנית הכוכב הבא לאירוויזיון בניסיון שני להגיע אל האירוויזיון.
פרק האודישן שלו, בו ביצע את השיר "Wrecking Ball" של הזמרת האמריקאית מיילי סיירוס, וזכה לציון של 94%, שודר ב-31 באוקטובר, יום השידורים האחרון של ערוץ 22, ובכך הפך אהרוני למתמודד הריאליטי האחרון ששודר בערוץ 22 אי פעם.
במהלך העונה ביצע שירים שונים בעברית ובאנגלית וניצח בכל הדו קרבים עד הגיעו לגמר הגדול.
בין ביצועיו הבולטים: "Can't Feel My Face" של דה ויקנד, "רוקדת" של אניה בוקשטיין והדי-ג'יי עופר ניסים ו-"Symphony" של קלין בנדיט וזארה לארסון.
אהרוני העפיל לתוכנית הגמר שנערכה ב-13 בפברואר 2018 לצד נטע ברזילי, ריקי בן ארי ויהונתן מרגי, וסיים במקום הרביעי.
כחודש אחרי, ב-21 במרץ, הוציא יחד עם הרכב האולטראס את השיר "בואי נרקוד", אותו כתבו והלחינו יחד עם סהר חגי וניצן קייקוב שגם הפיק מוזיקלית.
השיר והקליפ זכו להצלחה גדולה.
השיר נכלל ברשימות ההשמעה של כל תחנות הרדיו המובילות, כולל גלגלצ, שם השיר הגיע למקום ה-5 במצעד השבועי.
הקליפ שהה חודש שלם במקום הראשון במצעד הקליפים המשודרים ביותר לפי מדיה פורסט.
ב-22 בדצמבר נבחר אהרוני להחנות את משדר ההתרמה למען ארגון שלווה בשידורי קשת 12 בשידור חי לצד המגישה מעיין אדם.
בדצמבר 2018 השיק מופע חדש בזאפה תל אביב, איתו הופיע בכל רחבי ישראל.
באפריל 2019 לקראת אירועי האירוויזיון בתל אביב שחרר ביחד עם המפיק הנרי גרסת כיסוי לקלאסיקת האירוויזיון "Tu te reconnaîtras" של הזמרת אן-מארי דוד איתו הוא הופיע, לראשונה בחייו, במצעד הגאווה והסובלנות בירושלים ואחריו בבמה המרכזית של מצעד הגאווה בתל אביב ביוני 2019.
בינואר 2020 החל לעבוד ולהקליט את אלבום האולפן הרשמי השלישי שלו.
באפריל 2020 עם פרוץ מגפת הקורונה בישראל, החל לשתף אהרוני בחשבון האינסטגרם שלו קטעים מהאלבום.
ב-12 בינואר 2021 הוציא את השיר "אני בחוץ", אותו כתב והלחין עם לידור סעדיה.
לשיר צולם קליפ, שביים דודו ואזנה ונכנס לפלייליסטים של ערוץ המוזיקה ו-MTV ישראל.
ב-4 במאי נכנס השיר לפלייליסט של גלגלצ.
בשנת 2022 לקח אהרוני חלק בכתיבת השיר "I.M", יחד עם המלחין לידור סעדיה ויוצא קדם-אירוויזיון 2013 אסי טל, שנבחר עבור מיכאל בן דוד לגמר העונה הרביעית של אקס פקטור ישראל.
מיכאל זכה במקום הראשון בגמר ולפיכך I.M נבחר להיות השיר של ישראל באירוויזיון 2022. בשנת 2023, הוציא שיר גאווה עם עינת מהיח"צ (דולב מסיקה) בשם "פיפי ברמות".
ביוני 2021 העלה לראשונה את המופע "שר בספרדית", מופע משירי טלנובלות אותו יצר והפיק.
המופע זכה לביקוש רב ולאירוח אמנים מארגנטינה.
ב־18 בספטמבר 2022 השתתף במופע LOCURA בהיכל מנורה מבטחים לצד כוכבי הטלנובלות פליפה קולומבו, רוסיו איגרסבל ופלורנסיה ברטוטי.
בספטמבר 2023 נבחר לשמש כמופע הפותח של לאלי אספוסיטו בהופעתה בישראל בהאנגר 11.
במרץ 2024 הוציא את השיר "Sin Ti" בספרדית, אותו יצר יחד עם ווילי לורנצו ודולי ופן.
האלבום השלישי שלו חצה את רף עשרת מיליון ההאזנות בפלטפורמות הסטרימינג, וכלל בין היתר את השירים "אני בחוץ", "ים כחול עמוק" ו"בא לי בגלים" (עם עדי אולמנסקי).
במרץ 2023 יצא השיר "לה קוקרצה" בביצוע דנה אינטרנשיונל, אותו כתב והלחין יחד עם לידור סעדיה.
במרץ 2024 יצא השיר "נאדי באדי" בביצוע אגם בוחבוט ושחר טבוך, אותו כתב והלחין יחד עם שחר טבוך, איתי פורטוגלי וצוות ההפקה טריאנגל.
השיר צעד שלושה שבועות במקום הראשון במצעד גלגלצ, הגיע למקום השני ברשימת השירים המושמעים ביותר של השנה לפי מדיה פורסט ואקו"ם, ולמקום השמיני במצעד השנתי של גלגלצ.
בשנת 2025 כתב והלחין את השיר "סוויץ'" בביצוע שחר טבוך ועדן גולן, שנבחר לשיר הזוכה של פסטיגל 2025.
בנובמבר 2025 יצא השיר "היילי" בביצוע אנה זק, אותו כתב והלחין יחד עם דודא וליעד מאיר.
ביוני 2025 החל להשתתף במחזמר הישראלי המקורי "הלב שלי בחר" של התיאטרון העברי, לצד מורן אהרוני וקובי אפללו, בתפקיד יפתח.
בנובמבר 2025 החל להשתתף במחזמר "עפרה" של התיאטרון העברי, המבוסס על חייה של עפרה חזה, בתפקיד מאיר חזה.
בשנת 2023 נבחר לאחד מ־50 הלהט"בים המשפיעים בישראל על פי אתר מאקו.
בעונה הראשונה של הפודקאסט "יוצאים מהסלון", אותו הגיש לצד השחקן דולב מסיקה, השניים הוציאו את שיר הגאווה ההומוריסטי "פיפי ברמות", שבוצע גם על בימת מצעד הגאווה בתל אביב.
ב-1 בינואר 2019 פרסם אהרוני בחשבון האינסטגרם שלו כי הוא פאנסקסואל, וציין שניהל בעבר מערכות יחסים גם עם גברים וגם עם נשים ושתמיד ידע בדבר נטייתו המינית אך לא רצה להגדיר אותה בשם.
חן אסטרוגו (נולדה ב-25 בפברואר 1990 בחולון) היא טניסאית עבר ישראלית, שדורגה בשיאה במקום ה-468 בדירוג העולמי.
אסטרוגו זכתה בארבעה תוארי זוגות בסבב ה-ITF והופיעה פעם אחת במדי נבחרת הפדרציה של ישראל.
אסטרוגו החלה לשחק טניס בגיל 8. היא השתתפה בפעם הראשונה בטורניר מסבב הבוגרות בשנת 2004. מאזן המשחקים שלה בסבב הבוגרות עמד ביום פרישתה על 60 ניצחונות ו-51 הפסדים ביחידות ו-53 ניצחונות ו-39 הפסדים בזוגות.
בחודש אפריל 2008 הודיעה טניסאית העבר אנה סמשנובה שהיא תאמן את אסטרוגו.
באותו חודש נכללה אסטרוגו בפעם הראשונה בסגל נבחרת הפדרציה, במשחקים שנערכו בישראל מול הנבחרת הצ'כית.
בפברואר 2009 אסטרוגו התגייסה לצה"ל כספורטאית מצטיינת.
אסטרוגו פרשה ממשחקי הטניס המקצועיים וכיום היא מעבירה שיעורים פרטיים של לימוד טניס בתל אביב ומאמנת ברמהש
ההופעה היחידה של אסטרוגו בגביע הפדרציה הייתה בפברואר 2010, אז היא הפסידה במשחק זוגות בצוותא עם קרן שלמה לזוג הולנדי במסגרת משחקי הבית האירופאי-אפריקני מספר 1.
הישגי השיא של אסטרוגו בקריירה היו הגעה לגמר וארבעה חצאי גמר בטורנירים מסבב ה-ITF.
הגמר היה בבאלס שברומניה ביולי 2008, וחצאי הגמר היו ברמת השרון בפברואר 2006, באנטליה באפריל 2008, בגזיאנטפ במאי 2008 ובתל אביב ביוני 2009. חמשת הטורנירים היו על סך 10,000 דולרים, כאשר להגרלה הראשית של הטורניר באנטליה העפילה אסטרוגו מהמוקדמות.
כמו כן זכתה אסטרוגו בארבעה תוארי זוגות בטורנירים מסבב ה-ITF באיסטנבול, רמלה, תל אביב ומיטילנה, ארבעתם על סך 10,000 דולרים.
מקרא גראנד סלאם (0) אליפות סבב ה-WTA (0) הקטגוריה העליונה - טורנירים מנדטוריים (0) הקטגוריה העליונה - פרמייר 5 (0) הקטגוריה העליונה (0) הקטגוריה הבינלאומית (0) סבב ה-ITF (4)
חמת ארמטורות ויציקות בע"מ (ידועה בקיצור כחמת) היא חברה ישראלית המתמחה בייצור ברזים.
בעבר הייתה פעילה בתחומים נוספים בתעשיית המתכת .
החברה היא חברה בת של קבוצת חמת הנסחרת בבורסה בתל אביב.
החברה החלה את דרכה כ"חמת חברת יצרני מכשירים ומכונות" בדירה שכורה בגבעת הרצל בתל אביב, כמפעל שייצר ברזים ופרזול לנגרות בניין.
בשנת 1944 היא אוחדה עם מפעל ברזל של "סולל בונה" בנחלת יצחק, שהוקם בימי מלחמת העולם השנייה לצורך ייצור נשק ומוקשים עבור הצבא הבריטי, וייצר בנוסף קונסטרוקציות ברזל לבניינים.
המפעל המאוחד התמקם בנחלת יצחק וקיבל את השם "חמת".
בשנת 1944 הוכללה החברה בחברת הבת של "סולל בונה", "כור".
המפעל עסק בין השאר בעיבוד ברזים שנוצקו במפעלי וולקן.
בשנת 1949 היו במפעל שלוש מחלקות: מחלקה לברזל בניין, כולל מסגרות לחלונות, עמודי חשמל, מריצות, ארגזי בניין, ומכלים שונים כמו דליים וכדי חלב, מחלקת מכונאות המייצרת ברזים ושסתומים ומחלקת פרזול שייצרה בין השאר מסמרים וצירים.
באותה שנה נפתחה מחלקה רביעית, שהייתה לחברת הבת חמה, שעסקה בציפוי ניקל כרום והייתה כוונה להתחיל לייצר סכו"ם.
עד שנת 1952 נוספו למוצרי המפעל גם אתים ומעדרים.
בשנים 1947–1949 התקיים במפעל בנחלת יצחק מכון הציפויים של התעשייה הצבאית בו עסקו בציפוי והשחרה של כלי נשק שיוצרו על ידי מפעלי התעשייה הצבאית.
באמצע 1947 הועסקו במפעל 170 עובדים, ב-1949 כ-210 עובדים, ובשנת 1952 הועסקו במפעל כ-430–450 עובדים, כולל כ-40 עובדים של חמה, ותוצרתו היוותה 60% משוק הפרזול והאינסטלציה בישראל באותה עת.
בשנת 1952 החלה העברת המפעל לשטח של 84 דונם הממוקם בחולון.
בשנת 1956, בשיתוף עם משקיעים מסקוטלנד ועל פי הסכם עם חברת אליונט הבריטית, הוקמה חברת בת בשם "סימת" לייצור מכונות, כגון מקצועות, משחזות, מחרטות, מכונות ניקוב ומכבשים.
בשנת 1957 זכתה חמת בפרס קפלן על העלאת הפריון במחלקת המסמרים.
בשנת 1958 הופרדה חברת האם, "כור", מ"סולל בונה".
בשנת 1960 החל במפעל מהלך של שיתוף העובדים בהנהלה.
בשנה זאת חמת רכשה את מפעל ב.
פורטנוב ושילבה את עסקיו במפעלה בחולון.
כן הוקם מפעל לסכו"ם בשם "חמה" בשיתוף עם משקיע יהודי מאנגליה.
המחלקה הגדולה ביותר בתקופה זו הייתה מחלקת הקונסטרוקציה שביצעה עבודות, בין השאר, עבור המוביל הארצי, חברת החשמל, חברת פוספטים בנגב, נמל אשדוד ומפעלי ים המלח.
עם זאת, המחלקה הבולטת ביותר הייתה מחלקת האינסטלציה שהצליחה לייצא לארצות הברית ברזים בהיקף משמעותי.
בשנים 61–1963 בוצעו בחמת השקעות גדולות, שמומנו על ידי הלוואות ומענקי פיתוח של הממשלה, שהרחיבו את הייצור של חמת ל-400 טון לחודש לעומת 30 טונות בלבד שש שנים קודם לכן.
חלק מההשקעות התבררו כלא כלכליות, והוצאות המימון שהגיעו עד כדי 50% מהוצאות החברה הפכו אותה מחברה שהייתה מהיסודות הרווחיים של "כור", לחברה הנתמכת על ידי "כור".
דו"ח של מבקר ההסתדרות מצא שעל כל פועל ייצור מעסיק המפעל עובד בשירותים ומנהל, שאין לחברה תוכנית ארגונית, ושאין פרוטוקולים של ישיבות הנהלה שהחליטו על השקעות, שחלקן היו מועדות מראש לכישלון.
מחלקת הקונסטרוקציה הייתה המפסידה ביותר, בעוד מחלקת הברזים הייתה הרווחית ביותר ומחלקת יציקות לחץ (פרזול) שמרה גם היא על רווחיות.
לאחר תקופה של הזמנות גדולות בראשית שנות ה-60 מצאה את עצמה מחלקת הקונסטרוקציה במצב של אבטלה סמויה וחוסר יכולת להתחרות, עד שמפעלים הסתדרותיים קנו תוצרת ממפעלים אחרים ולא מחמת.
רבות מהעבודות שבכל זאת התקבלו נעשו במחירי הפסד.
המפעל פיטר 120 עובדים וירד לגודל של 470 עובדים.
בשנת 1967 הוחלט להפוך את "חמה" לחברה עצמאית ולהיפטר ממפעל הפרזול, ולרכז את חמת סביב מחלקות הקונסטרוקציה, הברזים והמכונות (בחברת הבת סימת).
לגבי מחלקת הקונסטרוקציה הושג הסכם לשיתוף פעולה וחלוקת שוק עם "וולקן".
בסוף שנות ה-60 הוחלט למזג את מפעלי המתכת השונים של "כור", בהם מפעל הקונסטרוקציה של חמת, לחברה אחת: "כור מתכת".
בעקבות זאת, נשארה חמת ממוקדת בייצור ברזים בלבד.
בשנות ה-60 הייתה מתחרתה העיקרית של חמת בתחום הברזים חברת "דמט", שמוצריה נחשבו ליותר איכותיים.
מוצרי "חמת" שווקו על ידי "סולכור", חברת השיווק של "כור", ולקידום מכירותיה של "חמת" נהגו אנשי "סולכור" להצמיד את מכירת הברזים של "חמת" עם אמבטיות של "וולקן".
במשך השנים קמו מתחרים רבים ל"חמת" - יצרנים מקומיים ויבואנים.
כור הכלילה את חמת ביחד עם חרסה בחברת בת בשם "מרחב-מרכז חומרי בניה וקרמיקה", שבשנת 2013 שינתה את שמה ל"קבוצת חמת".
בתחילת 1993 הנפיקה "כור" את "מרחב" בבורסה לניירות ערך בתל אביב, ובשנת 1999 מכרה את יתרת החזקותיה ב"מרחב" לחברת ליפסקי.
מפעל "חרסה" הועבר לייצור אסלות וכיורי חרס בטורקיה, ובנוסף עסקה חברת הבת ביבוא מוצרים מטורקיה.
במחצית הראשונה של 2024 פוטרו כ-40 עובדי הקבוצה בעקבות ההאטה בענף הבנייה עקב מלחמת חרבות ברזל, ובעקבות החרם שהטיל ארדואן נשיא טורקיה, על יצא סחורות לישראל.
חַמֹּת דֹּאר או חַמַּת, הייתה עיר מבצר על שפת הכנרת בתקופת המקרא.
בספר יהושע מסופר שחמת נמסרה לשבט נפתלי עם האתרים: חלף, אלון בצעננים, אדמי הנקב, ויבנאל וערי המבצר: הצדים, צֵר, וכנרת ואתרים נוספים:
בספר יהושע מסופר שחמת דאר הייתה עיר מקלט וגם נמסרה ללויים:
חוקרי מקרא הציעו לזהות בין חמת דאר או חמת, ובין העיר חמון, שהוזכרה בספר דברי הימים כשייכת לנחלת שבט נפתלי:
בתקופת בית שני הוקמה, באתר חמת דאר, העיר חמתן או חמתא, שבמעיינותיה החמים נהגו רבים לרחוץ; הוזכרה על ידי ההיסטוריון יוסף בן-מתתיהו בספרו קדמוניות היהודים, ובמסכת מגילה בתלמוד הבבלי.במאה ה-20, האתר נקרא חמי טבריה.
חן חגי (נולד ב-6 במרץ 1968) הוא שחקן, מנחה, מרצה ומדבב ישראלי.
חגי התחיל את לימודיו במכללה האקדמית תל אביב-יפו שם סיים תואר ראשון במדעי ההתנהגות.
אחר כך למד בבית הספר למשחק "בית צבי" שם סיים את לימודיו בשנת 1993. כמו כן, חגי המשיך את לימודיו במסגרת תואר שני בפסיכולוגיה קלינית וסיים כפסיכולוג מורשה.
בשנת 1994 הופיע בסרט הקולנוע "שירת הסירנה" שם גילם את דוני וב-1995 בסרט "ילדי קניון הזהב" ובסרט "שחקנים".
כמו כן הוא הופיע כמנחה בתוכניות הילדים בערוץ הופ!
יחד עם הבובות אליק ובליק, בתוכנית הקייטנה של הופ!
(בקיץ ובחג הפסח) יחד עם דנה פרנס, בתוכנית "חנוכה בהופ!", בתוכנית "המרחב המוגן של הופ!", בתוכנית "פסח מי יודע?" ובתוכנית "המגילה החדשה של הופ!", ב-1996 שיחק במחזמר המבוסס על הסיפור "הגיבן מנוטרדם", ב-1999 וב-2005 שיחק במחזמר המבוסס על הסיפור "בילבי", והשתתף בהצגת הילדים "דפנה ודודידו".
כמו כן חגי היה חלק מאנסמבל תיאטרון תמונע ושיחק בין היתר בהצגות "רביזור", "השיטה" ועוד.
משמש כחבר סגל במכללה האקדמית תל אביב יפו ומנחה סדנאות בדינמיקה קבוצתית.
חבר הוועדה האמנותית בתיאטרון הפרינג` ב.צ.א וחבר הוועדה האמנותית של תיאטרון תמונע.
חן יסודות (לשעבר חן ישראל קלַיְנמן; נולד ב-1979) הוא משורר ישראלי.
חן ישראל נולד ביבנה, בן שלישי להורים מרקע דתי-לאומי.
התחנך במערכת החינוך הממלכתית-דתית וסיים את שירותו הצבאי במסגרת ההסדר בישיבת הגולן בחיספין.
במהלך השנים שלאחר מכן עזב את אורח החיים הדתי-אורתודוקסי.
יסודות הוא בוגר תואר ראשון במדעי המוח וספרות עברית באוניברסיטת בר-אילן.
בעל תואר דוקטור לספרות משווה מטעם אוניברסיטת בר-אילן, מחקרו עסק בסופרים דוד שחר וחורחה לואיס בורחס.
חלק מרכזי מפעילותו הספרותית והציבורית מוקדש לזכויות בעלי חיים בכלל ולטבעונות בפרט.
שיריו התפרסמו בבמות הספרותיות השונות, החל מן העיתונות הכתובה וכלה בכתבי-עת בדפוס וכתבי-עת מקוונים.
ב-2010 הקים יחד עם רן יגיל את כתב העת המקוון לספרות, "יקוד".
כיום שותף פעיל בכתב העת עמדה.
בגיל 20, אימץ אורח חיים צמחוני, ובשנת 2011 אימץ אורח חיים טבעוני.
במלוא מוטת הבריאה (עמדה, 2010).
תיקוני שואה (כרמל ועמדה חדשה, 2014).
הספר כולו עוסק בזכויות בעלי חיים ובטבעונות.
רפאים בממשות החמלה (דרור, 2016).
הספר מתמקד בזכויות בעלי חיים ובטבעונות.
בראשית היה הפלא, עיון במכלול יצירתו של דוד שחר (כרמל ועמדה חדשה, 2021).
חן יאני (נולדה ב-20 בינואר 1983) היא שחקנית, תקליטנית, זמרת ודוגמנית ישראלית.
חן יאני נולדה בקריית מוצקין ובהיותה בכיתה א' עברה עם משפחתה לקריית ביאליק, שם גדלה.
אח של אביה, משה ינאי, היה שחקן בסרטיו של אורי זוהר.
בשנת 1998, כשהייתה בת 15, נבחרה לנערת השנה של מעריב לנוער.
בגיל 17 עברה לפריז למשך שנה ואחר-כך לניו יורק וללונדון, שם עסקה בדוגמנות.
Magazine, The Face, Visioner, V Magazine, ווג איטליה, ווג צרפת, הופיעה על-גבי 16 עמודים בווג איטליה.
עשתה קמפיינים לדולצ'ה וגבאנה, קנת קול, פול וג'ו.
עבדה עם הצלמים קרייג מקידון, מריו טסטינו ודייוויד סימס.
היא למדה אצל אייל כהן בבית ספר הדרך, אחר-כך למדה שנה מכינה בסטודיו למשחק ניסן נתיב.
היא שיחקה בהצגת הילדים "פרח לב הזהב" מאת ובבימויו של מאיר מיימון, ביחד עם דנה פרנס וניב רז.
היא עשתה את המסלול התלת-שנתי בסטודיו לאומנויות התיאטרון מיסודו של יורם לוינשטיין (2009-2006).
בכיתתה למדו בין השאר עוז זהבי, דני לשמן, מירב שירום והדס מורנו.
בתקופת הלימודים שיחקה במחזהו של ביליאנה סרבליאנוביץ' "הטרילוגיה הבלגרדית", בבימויו של רוני מנדלסון.
שיחקה במחזה "השחף" של צ'כוב בבימויו של ניר ארז, ותפקיד ראשי של אולוון במחזה "סיבוב מסוכן" מאת של ג'יי.
היא הופיעה בתפקידי אורח בסדרות הטלוויזיה "הצרות שלי עם נשים" ו"הבורר".
יאני שיחקה בתפקיד ראשי בסרט הקולנוע של תמר גלזרמן "המלחמה השנייה", לצד קרן ברגר.
היא שיחקה בתפקיד משנה בסרטו של איתי לב "מלח ים" (2010), בו גם שרה את שירו של שלמה ארצי "אף פעם לא תדעי".
היא שיחקה בסרטו של חיים בוזגלו "סרק סרק" (2012) בתפקיד מנהלת לשכתו של ראש השב"כ עמוס שניר (עמוס לביא).
ב-2011 יצא לבתי הקולנוע סרטו של דורון ערן "נמס בגשם", בו כיכבה חן יאני בתפקיד הראשי של טרנסג'נדרית.
היא קיבלה את התפקיד אחרי שמורן מרציאנו, המלהק שלה, מתחום הדוגמנות, הראה להפקה את התמונה שלה מווג איטליה לבושה כגבר.
גילמה את דמותו של אסף, נער שנוהג ללבוש בסתר בגדי נשים.
כשהוריו (לימור גולדשטיין ועמי ויינברג) מגלים זאת הם זורקים אותו מהבית.
אסף עובר ניתוח לשינוי מין והופך לאנה, זמרת ששרה במועדון לילה.
כשאביה גוסס מסרטן, מאתרת אמה את אנה באמצעות חוקר פרטי, אנה מגיעה לבית החולים על מנת לסעוד את אביה, במסווה של אחות.
בסרט שרה יאני שני שירים, אחד מהם הוא "דני בוי".
יאני זכתה בפרס מיוחד על פריצת דרך בפסטיבל הבינלאומי לקולנוע גאה מספר 6. הייתה מועמדת לפרס אופיר לשחקנית הראשית הטובה ביותר.
יאני הופיעה בקליפ "שוביניסט" (2003) של "הבליינים", בקליפ "כמה קדוש" (2012) של יעל דקלבאום ובקליפ "אבל חבל" (2012) של להקת "סודהביט", ביחד עם ליאל דניר ויובל שרף.
בישראל עשתה קמפיין לחברת גולף.
מאז 2012 ועד 2018 שיחקה בהצגה "גבול" פרי עטה של מיכל אקרמן.
מאז אוגוסט 2013 משחקת ביחד עם אביב זמר במחזהו של אסף פריינטא "עכבAרים", בבימויו של אלחנן שפירא.
ביוני 2013 השתתפה כרקדנית במופע HOUSEN של להקת המחול של שרון אייל (לשעבר כוריאוגרפית הבית של להקת בת שבע) וגיא בכר, במסגרת פסטיבל ישראל.
באוקטובר 2013 הצטרפה כסולנית ללהקת "המכשפות", ששינתה את שמה ל"המחשפות".
היא משתתפת בסיבוב ההופעות של "המחשפות" הכולל את כל להיטי העבר לצד חומרים חדשים, את אחד השירים, "אשמיע קולי", כתבה והלחינה יאני.
הלהקה מקליטה שירים חדשים עם חן יאני כסולנית, בהפקתה המוזיקלית של קורין אלאל.
במהלך חייה, יאני תקלטה במועדונים ובמסיבות בארץ ובעולם ובין השאר לצד שותפתה גילי סער.
באפריל 2018 יאני יצאה מהארון וסיפרה על הזוגיות שהיא מנהלת עם רקדנית להקת המחול בת שבע אימרה ואן אופסטל.
הסרט זכה בפרס "הסרט הטוב ביותר" בפסטיבל בריסל ובפרס "הסרט הטוב ביותר" בפסטיבל הקולנוע הבינלאומי בשטרסבורג.
הסרט הוקרן בעשרות פסטיבלים, בהם מונפלייה, מונטריאול וטורינו מלח ים איתי לב הדס, תפקיד משנה 2010 השתתף בפסטיבל הקולנוע ירושלים והוקרן בסינמטקים של תל אביב, חיפה וירושלים
סרט הפקה ומידע נוסף במאי תפקיד שנה פסטיבלים ופרסים התרוממות רוח סרט גמר במסגרת החוג לקולנוע וטלוויזיה באוניברסיטת תל אביב.
הופק במסגרת פרויקט "מחווה לקולנוע הישראלי", בשיתוף הערוץ הראשון ואוניברסיטת תל אביב.
סדרה/תוכנית ערוץ במאי תפקיד שנהג'וני ואבירי הגלילYesדני רוזנברגאנה, תפקיד אורח2015 הצרות שלי עם נשים ערוץ 10 רני סער ואלון בנארי תפקיד אורח, חמישה פרקים 2010 הבורר HOT שי כנות יולי, תפקיד אורח, עונה שלישית, פרקים 3, 8 ו-9 2010
הצגה מחזאי במאי תיאטרון הצגת בכורה וריאציות גולדברג ג'ורג' טבורי גיל אלון תיאטרון תמונע 2014 עכבAרים אסף פריינטא אלחנן שפירא תיאטרון תא 2013
חן וינקלר (נולד ב-1969) הוא אמן ופסל ישראלי, קצין צה"ל במילואים בדרגת אלוף-משנה.
שירת בצה"ל בחטיבה 188 ושימש כסמח"ט שריון במילואים.
למד פיסול באבנים והוכשר בקורסים מתקדמים בבתי-ספר בישראל ובעולם.
כן למד לימודי הנדסאי אדריכלות.
וינקלר מתכנן, מפסל ובונה אנדרטאות ופסלים באבן, בשיש ובחומרים נוספים.
מרבית החומרים בהם הוא יוצר הם חומרים טבעיים שמקורם בישראל.
עבודותיו הוצגו בתערוכות יחיד ובתערוכות קבוצתיות בארץ ובעולם ומוצבות במוזיאונים, בגנים ציבוריים ובמבנים.
הקים עשרות אנדרטאות ומאות מצבות אומנותיות ברחבי הארץ לאנשים ומוסדות פרטיים, ליישובים ולמשרד הביטחון.
אחת מעבודותיו הידועות היא אנדרטת "הכנפיים" - אנדרטת הניצחון בנתניה, שהוקמה בשיתוף פסלים רוסים לציון ניצחון הצבא האדום על גרמניה הנאצית במלחמת העולם השנייה.
וינקלר מתמחה בפיסול סביבתי ומשתמש בפיסולו בשיטת המיחזור הירוקה, ההופכת פסולת תעשייתית למוצרי אמנות שימושיים.
במסגרת מימוש חזון זה הקים חברה שבה מוסבים מדי יום כ-8 טון פסולת תעשייתית לאלמנטים מעוצבים.
בשנת 2019, יזם אירוע הוקרה למערך המילואים ובו תערוכת האמנות "מילואים: יומן מסע".
שלושה שבועות של אירועי תרבות, תוכן ופנאי שעוסקים ומנגישים את מערך המילואים לכלל בכניסה חופשית ללא עלות.
לרגל האירוע הוקם קמפיין גיוס המונים.
בשנת 2020 יצר קולקציית תכשיטים בעיצובו האישי והייחודי, מעוצב ומפוסל, המשלב בין אבנים מארץ ישראל או אבנים מאבני החושן וצורפות בכסף וזהב.
בשנת 2021 נבחר וינקלר לכהן כיו"ר איגוד האומנים של נתניה.
בשנת 2022 ערך וינקלר יחד עם בנו, אשד וינקלר, את תערוכת "אבן סגולה" - תערוכה המציגה לראשונה פיסול בקריסטלים וביקרו בה למעלה מ-30,000 איש.
וינקלר הוא מורה מוסמך ליוגה וסיים לימודי הילינג וטיפול בקריסטלים.
2002 - הגלריה השלישית נתניה: "אריות"
2005 - מוזיאון בית התנ"ך - תל אביב: "חי צומח דומם"
2005 - גלריה אלטרנטיב – תל אביב: "ארץ זבת חלב ודבש"
2005-2008 - תערוכה משתנה בבניין ביטוח לאומי בנתניה
2008 גלריית המגדל – תל אביב: "צו השעה – אומנות ירוקה".
2019 - תערוכת הוקרה למערך המילואים: "מילואים - יומן מסע".
גלריית האמנות של חן וינקלר בנמל יפו – "לעוף עם הקריסטלים" 2023
גלריית האמנות של חן וינקלר בנמל יפו – "מנדלה ספיריט" 2023
מציג בתערוכה קבועה בגלריה ביפו
חן אמסלם-זגורי (נולדה ב-20 בינואר 1990) היא שחקנית ישראלית.
אמסלם נולדה, גדלה והתחנכה בעפולה.
למדה בתיכון בן-גוריון שבעיר מגוריה במגמת תיאטרון.
בצה"ל שירתה בלהקת חיל התקשוב.
לאחר שחרורה מהצבא למדה "משחק מול מצלמה" בניהולה של גלית רוזנשטיין ולאחר מכן למדה בסטודיו למשחק של יורם לוינשטיין, ופרשה לאחר מספר חודשים לטובת תפקידה בסדרת הטלוויזיה "זגורי אימפריה".
במהלך לימודי המשחק השתתפה גם בסרט סטודנטים קצר בשם "אזעקת שווא", בבימויה של גבי ירקוני.
הסרט השתתף בפסטיבל הסרטים הבינלאומי בחיפה, בקטגוריית הסרטים הקצרים.
בנוסף, שיחקה אמסלם במחזמר "קרן אור", בבימויה של הדר גלרון ובאופרה "שיקוי אהבה", בבימויו של דני ארליך.
בשנת 2014 החלה לשחק בסדרת הדרמה המצליחה "זגורי אימפריה", ששודרה בערוץ HOT3, את דמותה של אבישג זגורי.
בשנת 2015 החלה להופיע בתוכנית הקומית "מלחמת המינים" המשודרת בערוץ 13 ולשחק בתפקיד "שילה" במחזמר "שיער", שהועלה בתיאטרון הקאמרי.
בראשית שנת 2016 החלה לגלם את תפקיד "מרי" בהצגה "חצוצרה בואדי" שעלתה בתיאטרון חיפה.
ואת רעות בעונתה השנייה של דרמת הפשע "פצועים בראש" אשר עלתה לשידור בינואר 2016 ב-HOT.
בשנה זו שיחקה גם בסדרת הרשת הקומית "הרוסים".
בשנת 2017 כיכבה בסרט הקולנוע "מכתוב" בבימוים של חנן סביון וגיא עמיר שגם משחקים בסרט, ובקומדיה הרומנטית "ואז היא הגיעה" סרטו של רועי פלורנטין על פי תסריט של שי להב.
בשנת 2018 גילמה את מאיה, אחת מנשותיו של ראש הכת שבתאי צדיק בסדרת הדרמה "הרמון", ששודרה בערוץ רשת 13. בסדרה "שלטון הצללים" גילמה את דמותה של מורן, ובסדרת הרשת "לא הכל ורוד" גילמה את גיסתו של תום.
מאותה שנה החלה גם לשחק בתפקיד הראשי את דמותה של הפרקליטה מרסל בן-דוד, בסדרת הדרמה "פמת"א", ששודרה בערוץ כאן 11. בחנוכה 2018 השתתפה בהצגה "שובם של המכבים", לצדם של רוני דלומי, עוז זהבי, מייקל לואיס ואגם בוחבוט.
ב-2020 החלה לשחק בתפקיד הראשי את דמותה של אתי אלון בסדרה "אתי אלון – האישה שגנבה 250 מיליון", ששודרה בקשת 12. באותו החודש הוציאה את סינגל הבכורה שלה, "ככה זה", במסגרת הפרויקט "המחברת של אליה" של הפזמונאי אליה רוסיליו.
באוגוסט 2021 יצא לאקרנים הסרט "פול ספיד", בו גילמה את יעל.
באותה שנה גילמה את מיכל, הדמות הראשית במחזמר "לעבור את הקיר" שמבוסס על סרט בעל אותו שם.
בשנת 2022 שיחקה בסרט הקולנוע "בתולים" של הבמאי והתסריטאי מאור זגורי.
בשנת 2023 גילמה את טליה בסדרה "בני מצווה" בכאן חינוכית.
בשנת 2024 שיחקה בסרט הקולנוע "אמצע החיים".
באותה שנה הצטרפה כפרזנטורית לדביר בנדק, ושניהם מככבים ביחד בפרסומות של "בנק מזרחי טפחות" (בנדק הוא פרזנטור בפרסומות אלו משנת 2009).
בשנת 2025 שיחקה בסדרה "אור ראשון" שמספרת את סיפורם של מספר אנשים בטבח שבעה באוקטובר.
שם גילמה את נופר (שם בדוי) שוטרת במג"ב שנמצאת במשמרת במסיבת הנובה, נלחמת ועוזרת לאנשים שבאו לרקוד במסיבה להינצל.
נשואה לבמאי והיוצר מאור זגורי, אותו פגשה על סט צילומי סדרת הטלוויזיה "זגורי אימפריה".
דודה של אמסלם, שי שלו, נרצח בטבח מסיבת הנובה ב-7 באוקטובר 2023.
שנהפרויקטדמותהערותסרטים2012אזעקת שוואאורטלסרט סטודנטים2017ואז היא הגיעהמירב לוימכתובליזו2018שובם של המכביםליסיאסקלטת ילדים2021פול ספידיעל2022בתוליםהאמא2023אמצע החייםאחינועםטלוויזיה2014–הווהזגורי אימפריהאבישג זגורי2015מי למעלה?מתמודדתמלחמת המיניםפאנליסטית אורחת2016החיים שלי עכשיובסטיסדרת רשתפצועים בראשרעותדמות משנה; עונה 22016–2017הרוסיםסימה2018הרמוןמאיה לויןשלטון הצלליםמורן2018–2021פמת"אמרסל בן-דוד2020אתי אלון - האישה שגנבה 250 מיליוןאתי אלון2023בני מצווהטליה אורןאמא2025אור ראשון (סדרת טלוויזיה)רס"ם נופר ועקנין
חן ליבני (נולד ב-25 בינואר 1967) הוא קצין צה"ל במילואים בדרגת אלוף-משנה.
שימש מפקד מחוז ירושלים בפיקוד העורף, מפקד המרכז לאימונים טקטיים במל"י ומפקד עוצבת ברעם.
ליבני התגייס לצה"ל, ושובץ בגדוד 932 בחטיבת הנח"ל.
בסיום הקורס שב לגדוד 932 ומונה למפקד מחלקה.
לאחר מכן שימש סגן מפקד פלוגה בגדוד 932. בהמשך מונה למפקד פלוגת החוד בגדוד 50. לאחר מכן הקים ופיקד על פלנ"ט נח"ל בין השנים 1991–1993. בהמשך שימש מפקד מחזור אימון מתקדם בבא"ח נח"ל.
לאחר מכן מונה למפקד פלס"ר נח"ל בין השנים 1995–1997, והוביל אותה בלחימה ברצועת הביטחון בלבנון ובכלל זה במבצע ענבי זעם.
בשנת 2000 הועלה לדרגת סא"ל ומונה למפקד גדוד 932, והוביל את הגדוד בין היתר במבצע חומת מגן, שם איבד את הקשר שלו רועי טל ז"ל כאשר ניסה לחלץ לוחם פצוע ונהרג.
את תפקידו סיים בשנת 2002. לאחר מכן שימש כסגן מפקד חטיבת הנח"ל.
בשנת 2004 הועלה לדרגת אל"ם ומונה למפקד עוצבת ברעם.
בשלהי כהונתו התרחש בגזרתו חטיפת החיילים אהוד גולדווסר ואלדד רגב, שהובילה לפרוץ מלחמת לבנון השנייה.
במהלך המלחמה הוביל את כוחות החטיבה בלחימה בשורה של קרבות בקרבת הגבול, ובהם, קרב מארון א-ראס.
בתום המלחמה קיבל הרמטכ"ל, דני חלוץ, את המלצת דו"ח ועדת אלמוג כי ליבני לא יוכל לשמש בעתיד בתפקיד פיקודי.
לאחר מכן שימש כנספח זרוע היבשה בארצות הברית.
בהמשך שימש כמפקד המרכז לאימונים טקטיים (מא"ט) במל"י בין השנים 2008–2010.
לאחר מכן מונה למפקד מחוז ירושלים בפיקוד העורף בין השנים 2010–2013. בתקופת שירותו כמפקד מחוז ירושלים תקף מילולית ופיזית חייל שלו.
בשנת 2013 מונה לראש צוות כו"כ (כשירות וכוננות) במשרד מבקר מערכת הביטחון.
חן אטיאס (נולד ב-26 באוקטובר 1989) הוא קריין ישראלי.
שימש עורך חדשות, שדרן ומגיש בחדשות 10 ובאקו 99 FM.
חן אטיאס החל את דרכו בעולם התקשורת הישראלית בשנת 2007, כשגויס לגלי צה"ל.
עם סיום קורס העיתונאים של תחנת הרדיו הצבאית, שובץ במחלקת הקריינים.
אטיאס הגיש מהדורות ויומני חדשות בתחנה ואף ערך והגיש פינות ספורט בתוכנית "חמש בערב" עם ירון וילנסקי.
שידר בגלגלצ ספיישלים מוזיקליים וברצועות המוזיקה "סוף שבוע רגוע", "מסיבה בגלגלצ".
מצטיין מפקד גלי צה"ל לשנת 2010.
עם שחרורו מצה"ל, החל לעבוד בחדשות 10, בתפקיד עורך ומגיש מבזקי הרדיו המשודרים בתחנות הרדיו האזוריות.
בשנת 2011 החל לשמש כעורך ומגיש מבזקי החדשות בערוץ.
שימש קריין בתוכנית "המעגל עם דן שילון" ששודרה בערוץ 2 וכן בסדרת התעודה המדעית "עולמות בלתי נראים" מבית ה-BBC, כאשר שודרה בטלוויזיה החינוכית.
במקביל לעבודתו בערוץ 10, שידר אטיאס מדי שבוע בתחנת הרדיו אקו 99 FM את התוכנית "אקו-דרייב", בתחילה שימש כמחליף של המגיש גיל אנגלשטיין בימי חמישי בלבד, ולאחר מכן כמגיש הראשי לאורך כל ימות השבוע.
ב-21 באוגוסט 2015, הגיש את המבזק האחרון שלו בחדשות 10. במקביל, עזב גם את תפקידו כמגיש בתחנת הרדיו "אקו 99 FM", לטובת חברת הייעוץ הכלכלי והאסטרטגי "TASC".
כחצי שנה לאחר מכן, בין פברואר 2016 ל-13 בפברואר 2017, חזר ל"אקו 99 FM" בה הגיש רצועת מוזיקה תחת השם "eco music" המשודרת מדי ערב בין השעות 17:00-20:00.
אטיאס ממשיך לעבוד כקריין פרסומות וסרטים דוקומנטריים, לצד הנחיית אירועים וטקסים.
קולו של אטיאס משמש גם לקריינות עבור חברות "קוקה קולה" ו"פרטנר", וכן עבור מוקדי השירות של סניפי קופת החולים לאומית (לצד גיליה שטרן ומיכל כוכבי).
אטיאס משמש ככרוז התחנות של רכבת ישראל (בזמן הנסיעה ברכבת).
אטיאס בוגרר לימודי כלכלה באוניברסיטת תל אביב.
ניהל את מחלקת הסושיאל של חברת "WIX" ומשנת 2021 משמש יועץ אנליטי בחברת "גוגל".
אטיאס מתגורר בתל אביב עם בת זוגו.
חן דילמוני (נולד ב-7 במאי 1989) הוא כדורגלן עבר ישראלי ששיחק בעמדת המגן השמאלי.
דילמוני התחיל לשחק כדורגל במחלקת הנוער של הפועל רמת גן, וב-2 באוקטובר 2008 ערך את הופעת הבכורה שלו בקבוצה הבוגרת של המועדון, כשנכנס כמחליף במשחק מול הפועל באר שבע במסגרת גביע הטוטו.
ב-8 במאי 2010 ערך את הופעת הבכורה שלו בליגת העל, כשנכנס כמחליף במשחק מול הפועל עכו.
בקיץ הושאל להכח עמידר רמת גן, במדיה שותף רק בשני משחקים במסגרת גביע הטוטו.
בקיץ חתם בבית"ר תל אביב רמלה.
בעונתו הראשונה בקבוצה רשם 9 הופעות בליגה, אך בעונת 2012/2013 הפך לשחקן הרכב קבוע וערך 28 הופעות בליגה הלאומית.
לקראת עונת 2013/2014 הצטרף לעירוני קריית שמונה, ולאחר שפתח את העונה על הספסל ערך ב-30 בנובמבר 2013 את הופעת הבכורה שלו בקבוצה, בתיקו 2–2 נגד הפועל תל אביב.
בהמשך הפך לשחקן הרכב קבוע בקבוצה, וב-26 באפריל 2014 בישל לדויד מנגה את שער הניצחון נגד הפועל באר שבע במסגרת חצי גמר גביע המדינה, בו זכה עם הקבוצה בתום העונה לאחר ניצחון 1-0 במשחק הגמר על מכבי נתניה.
בעונת 2014/2015 איבד את מקומו בהרכב לטוברנו פינאס, אך בסיום העונה עזב פינאס את המועדון ודילמוני חזר להרכב הקבוצה בתחילת עונת 2015/2016.
ב-2 בפברואר 2016 הצטרף דילמוני להפועל כפר סבא בהשאלה, ולקראת עונת 2016/2017 האריך את חוזהו במועדון.
ב-30 בינואר 2017 חתם בבית"ר ירושלים עד לתום העונה עם אופציה לעונה נוספת.
ב-1 במרץ ערך את הופעת הבכורה שלו במועדון, כשפתח בהרכב בהפסד 0–1 לעירוני קריית שמונה במשחק הגומלין בשלב רבע גמר גביע המדינה, ובליגה ערך שמונה הופעות עד תום העונה.
בעונת 2017/2018 שותף בשבעה משחקי ליגה.
ב-25 ביוני 2018 חתם דילמוני לשנתיים בהפועל חיפה.
את הופעת הבכורה שלו במועדון ערך במשחק בו זכתה הקבוצה בתואר אלוף האלופים מול הפועל באר שבע.
ב-16 באוקטובר 2019 חתם דילמוני בהפועל עפולה מהליגה הלאומית.
ב-12 בפברואר 2020, דילמוני חתם במכבי הרצליה מליגה א'.
חן אביגדורי (נולד ב-19 באפריל 1970) הוא תסריטאי, יוצר ועורך בתעשיית הטלוויזיה בישראל.
אביגדורי נולד ביפו, אולם בתיכון למד בפתח תקווה, בתיכון עמל ב'.
את שירותו בצה"ל עשה בחיל הים, בסטי"ל.
אביגדורי הוא בוגר אוניברסיטת תל אביב במדעי המדינה.
עם סיום לימודיו, שימש כעוזר פרלמנטרי לחברת הכנסת יעל דיין.
בהמשך, עבד כמנהל סטודיו במשרדי פרסום ובמקביל, החל להגיש ולערוך תוכניות ברדיו לב המדינה.
בשנת 2003 החל לכתוב לתוכנית אירוח של רמי ורד בערוץ 10 ולתוכנית הבידור "המופע המרכזי" בערוץ 2.
בין השנים 2003–2006 כתב לתוכנית האירוח היומית של אלי יצפאן בערוץ 3 של HOT.
בשנת 2004 כתב לתוכנית "כל לילה עם אסף הראל".
בשנת 2005 כתב לתוכנית הבידור "היכל התרבות" בכיכובם של אדיר מילר ושלישיית מה קשור, ששודרה בערוץ 2, במסגרת זכיינית השידור רשת.
בשנת 2007 כתב לתוכנית הישראלים בכיכובה של "שלישיית מה קשור" ששודרה לראשונה בערוץ 2 במסגרת הזכיינית "רשת".
בשנת 2009 כתב ל"שבוע סוף" - תוכנית בידור ששודרה בערוץ 2.
בשנת 2010 שמש כתסריטאי ראשי של "מי שואל אותך?" - שעשועון קומי, מסוגת מצלמה נסתרת, ששודר בזכיינית ערוץ 2, רשת בהנחיית הקומיקאי ליאור כלפון.
בשנת 2012 כתב ל"צחוק מעבודה" - תוכנית בידור קומית בהנחייתו של שלום אסייג אשר שודרה בערוץ 2.
בשנת 2015 כתב ל"היהודים באים" - סדרת טלוויזיה סאטירית הכוללת מערכונים אודות ההיסטוריה של העם היהודי.
בשנת 2017 כתב ל"צומת מילר" - קומדיית המצבים בכיכובו של אדיר מילר.
כמו כן, כתב לתוכניות "אגדת דשא", "רוקדים עם כוכבים", "מי למעלה?", "סופשלי", "תראו מי שואל", "נוסבאום וגולדשטיין", "החפרנים", "קופי טוק" ו"אחת שיודעת".
בשנת 2012 ערך את "צחוק מעבודה", אשר שודרה בערוץ 2.
בשנת 2012 היה עורך ראשי של התוכנית "מצב כפית", תוכנית מערכונים ששודרה ב–yes.
בשנת 2014 ערך את "הפרעת קשב", תוכנית סטנד-אפ ואירוח ישראלית לילדים, בהנחיית הקומיקאי שחר חסון בערוץ הילדים.
בשנת 2016 ערך את "החפרנים" - תוכנית טלוויזיה מדעית קומית.
בשנת 2017 ערך את התוכנית הקומית של טל פרידמן, "הכל אבוד", ששודרה בערוץ 10.
בשנת 2017 שמש כעורך אחראי בתוכנית הבידור הכל הולך בהנחיית דביר בנדק.
בשנת 2017 שימש כעורך ראשי במשותף עם דני קרפל בתוכנית הסאטירה עד כאן!
כמו כן ערך את התוכניות "שישי עד הגג", "דרבי הקריוקי", "שחר חסון וחברים", "המועדון תראו מי שואל" ו"אחת שיודעת".
בשנת 2014 יצר עם שחר סגל את תוכנית האירוח לילדים הפרעת קשב ששודרה בערוץ הילדים.
בשנת 2016 היה בין היוצרים של קומדיית המצבים סופשלי ששודרה בערוץ הילדים.
בשנת 2017 יצר ביחד עם דני קרפל ועידו רוזנטל את תוכנית הסאטירה עד כאן!
הופיע בתפקיד אורח ב"צומת מילר" בערוץ 2 ובסדרה "חברות" בערוץ 10.
שידר בגלי צה"ל, במסגרת "ציפורי לילה", את "קיפודי לילה" שהייתה תוכנית סאטירה במוצ"ש לסיכום אירועי השבוע.
אביגדורי משמש מרצה בבית הספר לתקשורת של אוניברסיטת אריאל בשומרון.
אביגדורי נשוי לשרון, מטפלת רגשית לילדים על הרצף האוטיסטי, ואב לבת ולבן.
במהלך טבח שבעה באוקטובר, אשתו שרון ובתו נעם נחטפו לעזה מקיבוץ בארי בו שהו בזמן המתקפה, יחד עם בני משפחה נוספים.
שרון ונעם שוחררו חזרה לישראל ב-25 בנובמבר 2023, כחלק מעסקת שחרור החטופים ומבצע "דלתות שמיים".
חן ארצי סְרוֹר (נולדה בסיוון ה'תשמ"ח, 23 במאי 1988) היא עיתונאית ישראלית ופובליציסטית, הכותבת בעיתון ידיעות אחרונות.
נולדה וגדלה בנתניה למשפחה דתית-לאומית.
אביה יליד תוניסיה, ואמה ילידת ישראל.
למדה באולפנה ושירתה בגלי צה"ל כמפיקה.
לאחר שסיימה את שירותה ב-2009 החלה לעבוד בעיתון ידיעות אחרונות כעורכת.
במקביל פרסמה טורי דעה באתר ynet.
בשנת 2014 מונתה כרכזת כתבים בעיתון נוסף על היותה כתבת.
כיום ארצי סרור היא בעלת טור שבועי ב'מוסף לשבת' של ידיעות אחרונות העוסק בחברה הישראלית.
נושאי כתיבתה הנוספים הם דת ומדינה, יהדות כתרבות, וזכויות נשים.
בנוסף כתבה במיזם 929 - תנ"ך ביחד ומגישה בכאן ב' את התוכנית: "929 - פרקים למחשבה", יחד עם העיתונאי לירון מרוז.
ארצי סרור היא מנהלת התוכנית למנהיגות בתרבות יהודית בקרן מנדל ישראל.
היא גם בוגרת התוכנית לשנת 2020.
לארצי סרור תואר ראשון בספרות ופילוסופיה יהודית ותעודת הוראה במחשבת ישראל מתוכנית המצטיינים אופקים באוניברסיטת תל אביב.
לימדה בבתי ספר תיכוניים את מקצוע מחשבת ישראל.
בינואר 2021 דורגה ברשימת 50 המשפיעים בציונות הדתית של מקור ראשון.
זכתה בפרס המכון הישראלי לעיתונות למצוינות עיתונאית לשנת 2024 על טיפול ייחודי בסוגיות ליבה בחברה הישראלית.
ארצי סרור מתגוררת במזכרת בתיה, נשואה לאוהד ואם לארבעה.
הדתיות החדשות, הוצאת ידיעות ספרים, 2018
שבט אחים – מערכת הפעלה חדשה לישראל (ביחד עם עמיחי דנינו), הוצאת ידיעות ספרים, 2025.
חמת לבן-נקודות (שם מדעי: Torquigener albomaculosus) הוא מין של דג ממשפחת הנפוחיתיים שבסדרת הנפוחיתאים שהתגלה בשנת 2014. הדג מצוי במי האוקיינוס השקט סביב איי ריוקיו שביפן ועד לחופי האי היפני אממי אושימה (Amami Ōshima).
אורכו של דג זה עד 12 סנטימטר, ראשו וגופו חומים עם גב בעל כתמים לבנים, ובטן לבנה-כסופה מנומרת בכתמים לבנים.
הדג חי עד לעומק 27 מטר מתחת המים, בקרבה לקרקעית הים החולית.
זכרי הדג יודעים לייצר קנים מעוגלים המזכירים מעגלי תבואה, בקוטר של שני מטרים בקרקע חולית על ידי חפירה בעזרת לסתותיהם ויצירת אזור מוגבה מעט מעל הקרקע בצורה מורכבת וסימטרית.
הקנים הללו נמצאו על הקרקעית כבר ב-1995, אך עד 2014 לא התגלה מקורם.
רק ב-2011 צפה צולל בדג, שלימים יוגדר כחמת לבן-נקודות, בתהליך יצירת הקן.
מטרת הקנים היא למשוך את הנקבות ולשמש להטלת הביצים.
הנקבות מתרשמות מגודלו של הקן וגם מהיכולת להביא גרגירי חול זעירים אליו.
הקן משמש למחזור רבייה אחד בלבד.
חמת לבן-נקודות הוא הדג היחיד הבונה מבני רבייה כה מורכבים
דג זה צולם בסדרה "סיפור החיים", מאת דייוויד אטנבורו שהגדיר את הדג "האמן הגדול ביותר בממלכת החיות", עקב יצירתו המרשימה המתבצעת ללא שימוש בגפיים.
הגדיר דג זה כאחד מעשרת המינים החשובים ביותר של שנת 2015.
חן ליבגוט (נולד ב-15 בדצמבר 1996, ראשון לציון) הוא שחקן כדוריד המשחק במועדון כדוריד חולון ובנבחרת ישראל בכדוריד.
ליבגוט משחק עם החולצה מספר 96 בתפקיד הקיצוני הימני וידו החזקה היא יד שמאל.
ליבגוט גדל והתחנך במחלקת הנוער של הפועל ראשון לציון והוקפץ לקבוצת הבוגרת בשנת 2012, כבר בגיל 15 (ותלמיד כיתה י"א) על ידי סער פרנקל, שאימן אותו בקבוצת הנוער וגם את קבוצת הבוגרים.
עם סיום גיל הנוער, בעונת 2015/16, עבר ליבגוט לעונת השאלה באס"א ת"א - עמה הגיע לשלב חצי גמר גביע המדינה, ולרבע גמר הפלייאוף.
בסיום אותה העונה החליט עידן מימון, אשר שימש כמאמן הקבוצה, להשיב את ליבגוט מן ההשאלה, היישר אל סגל הקבוצה הבוגרת של הפועל ראשון לציון לעונת 2016/17 - אך פציעה שספג בפתיחת העונה השביתה אותו מפעילות עד סופה, ולאחר ניתוח ושיקום ארוך - חתם ליבגוט בא.כ.
לקראת עונת 2018/19, ליבגוט נענה בחיוב להצעה שקיבל ממ.כ.
חולון, והשתתף איתה בליגת העל בכדוריד ובגביע האתגר האירופי.
ויחד עם חולון הגיע לגמר גביע היסטורי שבו הם הפסידו למכבי ראשון לציון (כדוריד), והוא היה שותף לעונה היסטורית כאשר מ.כ.
חולון סיימה במקום ה-2 בליגת העל בכדוריד.
בחודש יולי 2020, חתם ליבגוט על חוזה בקבוצת וילרבאן הצרפתית כשהייתה בליגה השלישית, ואיתה העפיל לליגה הצרפתית השנייה והחזקה, פרו-ליג.
וילרבאן סומנה בתחילת העונה כמועמדת ודאית לירידת ליגה, אך לאחר עונה מלאת תהפוכות ליבגוט וחבריו עשו את הבלתי ייאמן ורשמו הישג חסר תקדים כשהצליחו להישאר בליגה השנייה.
עם תום חוזהו בוילרבאן בשנת 2022, החליט ליבגוט לסיים את הפרק האירופי שלו ולחזור למועדון נעוריו, הפועל ראשון לציון.
ליבגוט נמנה עם סגל נבחרת ישראל בכדוריד.
ליבגוט לקח חלק בנבחרות ישראל החל מגיל הילדים ועד גיל העתודה (21).
ליבגוט סיים את טורניר מוקדמות אליפות אירופה 2016 אשר התקיים בגיאורגיה, עם 14 שערים ב-3 משחקים, ונבחרתו הייתה רחוקה ניצחון אחד מההעפלה לאליפות אירופה.
את מוקדמות אליפות העולם פספס עקב פציעה.
החל משנת 2020 ליבגוט נמנה בסגל נבחרת הנבחרת הבוגרת.
חן ליבגוט הוא בנו של שוער הכדוריד טולי ליבגוט, והוא אחיינו של דני ליבגוט.
אחיו הם מושיקו אלימלך ואיליי ליבגוט.
חן אריאלי היא סגנית ראש עיריית תל אביב-יפו ומחזיקת תיק התרבות.
אריאלי היא סגנית ראש העיר הלסבית הראשונה בתל אביב.
אריאלי היא פעילה חברתית, אקטיביסטית פמיניסטית אשר פועלת בארגוני זכויות אדם ב-20 השנים האחרונות.
כיום, מכנהת כיו"ר איגי - ארגון נוער גאה וכיו"ר ארגון שיטה - מכון למדיניות מקומית.
כיהנה כיו"ר אגודת הלהט"ב בשנים 2015–2019 והובילה ב-2018 את מחאת הלהט"ב הגדולה בתולדות המדינה.
חן אריאלי נולדה לדן וללאה וגדלה בחיפה, ולה אח ואחות.
למדה בתיכון לאומנויות במגמת גרפיקה.
בצעירותה התנדבה במרכזי קליטה עם עולים יוצאי אתיופיה, והייתה חניכה בתנועת הצופים ובנוער העובד והלומד.
בצה"ל שירתה בפיקוד העורף, בתפקיד מדריכת אוכלוסייה לשעת חירום.
לאחר שירותה הצבאי עבדה בתחום האופנה.
בין השנים 2006–2011 כיהנה כסמנכ"לית "רוני ארנון תקשורת ישראל".
בין השנים 2009–2013 הפיקה את הפסטיבל הבינלאומי לקולנוע גאה – תרבות מייצרת שינוי, בסינמטק תל אביב, בברלין ובברזיל.
בין השנים 2015–2019 ייסדה וכיהנה כמנכ"לית שותפה של מיזם חברתי 'דוגרי' שמטרתו לקדם תודעה רשתית ושיתופי פעולה בחברה האזרחית בישראל.
הקמת פלטפורמה דיגיטלית לרישות ופיתוח מתודה לסדנת רישות אותה עברו כ-300 ארגונים חברתיים בישראל.
בשנים 2017–2019 הדריכה נוער בסיכון בבית השנטי בתל אביב.
בין השנים 2017–2018 הייתה מנהלת שותפה ב"לסבית קטלנית", פסטיבל קולנוע לסבי ישראלי פסטיבל הפועל במטרה לקדם קולנוע לסבי ישראלי ולהוות במה וקרש קפיצה לנשים בתחום הקולנוע והטלוויזיה.
אריאלי הייתה שותפה במיזם "ספרות גאה", והובילה מהלך של הצבת מדפי ספרות להט"בית בספריות העירוניות בעיריית תל אביב-יפו.
בשנת 2012 ניהלה את מטה הבחירות של מרב מיכאלי בפריימריז של מפלגת העבודה ובין השנים 2013–2015 הייתה הדוברת והיועצת הפוליטית שלה בכנסת ה-19.
בשנת 2018 נבחרה כחברת מועצת עיריית תל אביב-יפו מטעם סיעת רוב העיר.
החל מאפריל 2019 היא כיהנה כסגנית ראש עיריית תל אביב-יפו, מחזיקת תיק הרווחה ובריאות הציבור.
אריאלי תופסת את תחום הרווחה ובריאות הציבור כתחום בעל חשיבות עליונה, כזה המאפשר לה השפעה מכרעת על חייהם של התושבים והתושבות.
מיום כניסתה לתפקיד, אריאלי לקחה על עצמה את משימת הטיפול באוכלוסיות הסיכון הגבוהות ביותר בעיר, הכוללות את קהילת הפליטים, דיירי רחוב ונשים שורדות זנות.
כמו כן, אריאלי מובילה את היוזמה לקידום פרויקט "דיור תחילה" – פרויקט ארוך תווך לדיור קבע עבור דרי רחוב.
במהלך מגפת הקורונה אריאלי שימשה כיו"ר צוות הרווחה, לצד ד"ר סמיר זועבי, כחלק מצוות המומחים לטיפול במגפת הקורונה מטעם הקרן החדשה לישראל.
בשנת 2022 קידמה אריאלי פרויקט להפצת מפות ישראל לכל בתי הספר בעיר הכוללים הצגה של הקו הירוק וגבול הריבונות הישראלית.
בשנת 2023, הקימה אריאלי יחד עם שותפים נוספים את שיטה - מכון למדיניות מקומית, מתוך הרצון וההבנה של חשיבות חיזוק השלטון המקומי כחלק מביסוס והגדלת המחנה הליברלי דמוקרטי.
כיום, אריאלי מכהנת כיו"ר מכון שיטה.
באוגוסט 2023, אריאלי הכריזה על כוונתה לרוץ בראש סיעה עצמאית בבחירות המקומיות למועצת עיריית תל אביב-יפו, אך ביום הגשת הרשימות הודיעה על הצטרפות לרשימתו של רון חולדאי כמספר 3, אחרי אסף זמיר שהי יו"ר סיעתה בבחירות 2018.
בבחירות המקומיות בפברואר 2024, נבחרה אריאלי לקדנציה נוספת ומונתה לסגנית ראש העירייה הממונה על התרבות.
החל מקיץ 2026 תקבל לידיה גם את תיק הגאווה בעיר.
אריאלי כיהנה בין השנים 2015–2019 כיושבת ראש אגודת הלהט"ב.
בשנים 2015–2016 היא כיהנה כיו"ר משותף של אגודת הלהט"ב, בשותפות עם אמרי קלמן.
במאי 2023, נבחרה אריאלי לכהן כיו"ר איגי - ארגון נוער גאה, אריאלי היא האישה הראשונה המכהנת בתפקיד זה.
אריאלי וקלמן הובילו את מאבק הקהילה הגאה בשנת 2016. במטרה לקדם שוויון בפני החוק, איימה לבטל את מצעד הגאווה המתקיים בתל אביב בחודש יוני.
בעקבות כך, התקיים בהובלתה משא ומתן עם משרד האוצר להגדלת התקציבים לארגונים הקהילתיים, אשר קיבלו תקצוב שיא של 11 מיליון שקלים.
ביולי 2017, במחאה על אפליה של זוגות חד-מיניים בתהליכי אימוץ הובילה הפגנה מול קריית הממשלה בתל אביב עם עשרות אלפי משתתפים.
שנה לאחר מכן, ביולי 2018 הובילה את מחאת השוויון של קהילת הלהט"ב.
השביתה התקיימה בפריסה ארצית לצד הפגנות בכל רחבי הארץ בעשרות מוקדי מחאה כנגד אי-שוויון בפני החוק והיעדר קידום של זכויות הורות שוות עבור בני זוג מאותו המין.
באירוע השיא של מאבק הלהט"ב התקיימה עצרת מחאה בכיכר רבין בה השתתפו מעל ל-100,000 אנשים.
אריאלי יזמה פרויקט להכשרת חברי קהילת הלהט"ב שהתמודדו בבחירות המקומיות באוקטובר 2018. יזמה וייסדה פורום מנהלי ארגונים גאים והובילה את המאבק הלהט"בי לשוויון זכויות במערכת הבחירות לכנסת ה-21.
מתוך תפיסה אידאולוגית כי המאבק הפמיניסטי מכיל בתוכו את המאבק לשוויון זכויות לקהילת הלהט"ב, בדצמבר 2018 הייתה אריאלי אחת מיוזמות מחאת הנשים הגדולה ביותר בישראל.
הובילה את המאבק בשיתוף פעולה של נשים פלסטיניות ויהודיות, במחאה על רצח נשים ותקיעת תקציב שהובטח לתוכנית חירום לאומית למניעת אלימות כלפי נשים.
בעקבות המחאה ייסדה אריאלי ושותפות תנועת שטח כלל ארצית של נשים.
כיום, אריאלי היא יו"ר שותפה בעמותת "אני אישה" - עמותה שמטרתה ליצור קשרים בין ארגונים ועמותות הפועלות בתחום העשייה הפמיניסטי.
מאז שנת 2019, אריאלי חברה ב"שותפות" (Alliance) - רשת קשר פעילה המיועדת למנהיגים פולטיים, יהודים וערבים, אשר מתמקדת בשוויון אזרחי.
הוא ביצע קטע קריינות לשירה של אינטרנשיונל "ניצחתי".
אריאלי בזוגיות עם הלית לוי, במאית דוקומנטרית.
חן לוי (נולדה ב-12 באפריל 1988) היא כדורגלנית ישראלית, המשחקת לסירוגין כקשרית וחלוצה בקבוצת הפועל באר שבע מליגת העל בכדורגל נשים.
לוי נולדה, גדלה ומתגוררת בבאר שבע.
למדה בבית הספר היסודי "נאות לון" בעיר, ושיחקה כדורגל בבית הספר מגיל שמונה.
בחטיבת הביניים שיחקה כדורסל במסגרת פרויקט "כיתת כדורסל" שנערך בבית הספר ושילב אימוני כדורסל לתלמידות בשעות אחר הצהריים.
את התיכון השלימה בבית הספר התיכון המקיף על שם יצחק רגר בבאר שבע.
שירתה בצה"ל במערך הטכני של חיל האוויר כטכנאית נש"ר.
בשנת 2013 סיימה לימודי הנהלת חשבונות סוג 1+2, וכן מחזיקה בתעודת מתווכת נדל"ן מורשית.
נכון ל-2020 עובדת כמתווכת נדל"ן בבאר שבע.
לוי החלה לשחק בשנת 1999 בקבוצת הנערות של בית"ר באר שבע, אולם הפסיקה אחרי שנה אחת בלבד.
רק בגיל 24 חזרה לשחק באופן מסודר, ובשנת 2012 הצטרפה לקבוצת מכבי באר שבע, בה שיחקה ארבע עונות.
בעונת 2014/2015 העפילה עם הקבוצה לליגה הראשונה.
בשנת 2016 עברה לקבוצת הפועל באר שבע, בה היא משחקת בארבע העונות האחרונות.
חן אלמוג הוא קצין צה"ל במילואים בדרגת אלוף-משנה, אשר כיהן כמפקד עוצבת קלע דוד.
אלמוג התגייס לצה"ל ושובץ בחיל התותחנים.
לאחר שהועלה לדרגת סא"ל מונה למפקד גדוד 334 בין השנים 2007–2009. לאחר מכן היה מפקד יחידה 5252 בין השנים 2011–2013. לאחר מכן הועלה לדרגת אל"ם ומונה למפקד עוצבת התבור, בתקופת פיקודו עבר האגד מפיקוד הצפון לפיקוד הדרום.
בשנת 2016 מונה למפקד עוצבת קלע דוד וכיהן בתפקיד עד שנת 2018. לאחר מכן יצא ללימודים במכללה לביטחון לאומי.
חן הרצוג (נולד ב-31 באוגוסט 1969) הוא הכלכלן הראשי, מנהל יחידת כלכלה, סביבה ורגולציה ושותף בפירמת רואי החשבון והייעוץ הפיננסי BDO.
בעבר כיהן כמנכ"ל "מודלים קרנות נאמנות" וסמנכ"ל ומנהל הייעוץ הכלכלי בחברת "מודלים כלכליים".
חן הרצוג נולד וגדל ברמת השרון.
הוריו הם הפרופסור לסוציולוגיה כלת פרס א.מ.ת.
חנה הרצוג והפרופסור לארכאולוגיה זאב הרצוג.
הוא בוגר המחזור הראשון של תיכון אלון, שם היה יו"ר מועצת התלמידים.
בצה"ל שירת בגבעתי וסיים כסמל מחלקה.
הוא בוגר תואר ראשון בכלכלה ומדעי המחשב בהצטיינות (1994) ותואר שני בכלכלה בהצטיינות (1998), שניהם מאוניברסיטת תל אביב.
בשנים 1995 - 2014 היה הרצוג סמנכ"ל ומנהל הייעוץ הכלכלי בחברת "מודלים כלכליים"
בשנים 1996–2014 היה דירקטור וחבר ועדת השקעות במודלים קרנות נאמנות;
בשנים 1999-2014 כיהן כמנכ"ל "מודלים קרנות נאמנות",
שבשיא פעילותה בסוף 2018 ניהלה נכסים בהיקף של למעלה מ-1.6 מיליארד שקל.
בעת פרישתו מהתפקיד בשנת 2014, שווי הנכסים בניהול החברה היה 302 מיליון שקלים.
במסגרת "מודלים כלכליים", היה שותף לניירות עמדה ומדיניות כלכלית שנכתבו עבור איגוד תעשיות האלקטרוניקה והתוכנה,
והמכון הישראלי לתכנון כלכלי בראשות דרור שטרום.
החל משנת 2014 ועד היום (2020) הרצוג הוא שותף, כלכלן ראשי, מנהל יחידת כלכלה סביבה ורגולציה ב-BDO.
זוהי פירמת ראיית החשבון החמישית בגודלה בישראל המעסיקה 1697 עובדים
ושייך לרשת רואי החשבון החמישית בגודלה בעולם.
ב-2014 נבחר לחבר נבחרת הדירקטורים של רשות החברות הממשלתיות.
בשנים 2017–2018 עמד בראש התוכנית ללימודי כלכלת אנרגיה בטכניון - היחידה ללימודי המשך בקמפוס שרונה.
בין השנים 2015–2016 שימש פרשן כלכלי בתוכנית הכלכלית של ערוץ i24NEWS.
בשנים 2017–2018 שימש פרשן כלכלי במהדורה המרכזית של יעקב אילון בוואלה.
חן הרצוג נשוי לליאת עברון, מעצבת פנים, מתגורר בתל אביב ולו שלושה ילדים.
הרצוג ייעץ לאל על, אותה ליווה במשבר הקורונה;
ייעץ למשרד התקשורת ביחס למתודולוגיה של קביעת המחירים והרפורמה בשוק הסיטונאי,
ייעץ למיזם הסיבים IBC, עבורו כתב תוכנית כלכלית חדשה.
הוא לקח חלק בדיון הציבורי בדבר המיקום המיטבי של שדה התעופה העתידי, בו ייצג את המועצה האזורית עמק יזרעאל
והגיש בנושא דו"ח למשרד האוצר שבו המליץ על הקמת שדה תעופה נוסף בנגב.
הוא מייעץ לחברות במשק האנרגיה ולפורום יצרני החשמל הפרטיים,
הוא הכין עבור עובדי סלקום תוכנית כלכלית להבראת החברה, במסגרת המשא ומתן שלהם מול הנהלת החברה.
הרצוג כותב מאז שנת 2015 את דו"ח אובדן המזון הלאומי השנתי עבור לקט ישראל,
הדו"ח לשנת 2019 הוכן עבור המשרד להגנת הסביבה ולקט ישראל.
הדו"ח אומד את העלות הכלכלית למשק הלאומי של המזון האבוד בישראל, את הגורמים לו, את עלותו הכספית והסביבתית והדרכים להצילו.
הוא הכין מחקר בנושא שמצביע על כך שישראל מפגרת ביחס לאירופה במעבר לרכב החשמלי,
הוא הגיש את ממצאיו למשרדי האוצר והאנרגיה.
על פי הערכותיו הרווח למשק ממעבר מואץ לרכב חשמלי עשוי להגיע ל-28 מיליארד שקלים עד שנת 2035 אם המדינה תאמץ מדיניות תומכת.
בינואר 2020 הגיש עבור הרשות הלאומית לבטיחות בדרכים וTheMarker דו"ח בנושא עלות תאונות הדרכים למשק הלאומי.
הוא הגיע למסקנה כי העלות המשקית של תאונות הדרכים בישראל היא כ-17 מיליארד₪ לשנה ו-19% מתוכן קשורות בשימוש בטלפון חכם.
הוא הכין עבור המשרד להגנת הסביבה מסמך בשם "מדיניות ניהול פסולת מסוכנת בישראל".
הרצוג מרבה לעסוק בתכנון לטווח ארוך של משק האנרגיה, הן מבחינת תשתיות, הן מבחינת הצריכה והן מבחינת השימוש באמצעי היצור: חשמל, פחם, גז ואנרגיות מתחדשות.
ב-2015 הכין דו"ח על מגמות בישראל ובעולם בענף האנרגיה.
ובשנת 2020 פרסם דו"ח בנושא תחזית הביקוש לגז טבעי
התבטא בנושא הכישלון הממשלתי בעמידת יעדי אנרגיות מתחדשות והצורך בביטול המונופול של הממשלה על אנרגיית השמש.
הרצוג הכין דו"ח בשם "מגמות בכלכלת סביבה 2030".
הוא התבטא בנושא אחריות תאגידית.
הוא הכין דו"ח על ההשפעה כלכלית וחברתית של בנק הפועלים על המשק הישראלי
ודו"ח על תרומתה של חברת כימיקלים לישראל לכלכלה הלאומית.
הוא בדק את הנזק הכלכלי שסופג עולם התרבות בגין הקורונה.
התבטא בנושא התמיכה הממשלתית בחקלאות,
מדיניות הריבית של בנק ישראל,
והכין מחקר בנושא "התחרות בשוק הסלולרי".
פרסם דו"ח על מגמות בענף המזון.
חן ליבה (נולד ב-12 בפברואר 1988) הוא די ג'יי בחתונות ומועדונים, מלחין, מעבד, מפיק מוזיקלי ישראלי, העוסק בסגנונות הפופ והדאנס, ומייסד ומנכ"ל של חברת FeelThere.
ליבה נולד בחולון ובגיל 6 עברה משפחתו לאשדוד, הוא התחיל את הקריירה המוזיקלית שלו בשנת 1998 שהיה רק בן 10, והחל לתקלט בימי הולדת של חברים ובמסיבות בבית הספר.
בגיל 12 התחיל ליבה להתעסק בהפקת מוזיקה ובאותה תקופה יצר קשרים עם תקליטנים גדולים ממנו שניגנו את המוזיקה שלו בתחנות הרדיו האזוריות באירועים ובמועדונים.
ב-2004, שהיה בן 16 התחיל להופיע במועדונים גדולים בישראל עד שהתגייס לצה"ל ושם שירת כעובד מטבח ומשם נעצרה הקריירה המוזיקלית שלו.
לאחר שחרורו מצה"ל בשנת 2009, המשיך חן להתעסק בהפקת מוזיקה.
במהלך תקופה זו החל חן להפיק רמיקסים לזמרים מוכרים כמו עומר אדם, אייל גולן, עדן בן זקן, משה פרץ, ליאור נרקיס, סטטיק ובן-אל תבורי, רגב הוד, נועה קירל אגם בוחבוט ועוד רבים וטובים.
חלק מההפקות יצאו באופן רשמי והתנגנו במועדונים הגדולים בארץ.
ב-2012–2013, חן עבד בתור DJ באוניות נופש של מנו ספנות וונוס ספנות שהפליגו בים התיכון.
ב-2014, למד חן במכללת BPM הפקה ויצירה של מוזיקה אלקטרונית.
בסיום לימודיו קיבל תעודות בינלאומיות מטעם Steinberg ו-אבלטון
מאז שנת 2015 משמש ליבה ככרוז של קבוצת הכדורגל מכבי עירוני אשדוד עד שהתפטר מתפקידו ב 2025 מסיבות לא ידועות.